**החרם על מאפיית אנג'ל** היה חרם צרכנים של הציבור החרדי בישראל על מאפיות אנג'ל מ-4 במאי 2023 עד ל-4 ביוני 2023.

החרם התחיל בעקבות השתתפותו של יו"ר הדירקטוריון של מאפיות אנג'ל, עמר בר-לב, בהפגנה למען שוויון בנטל בסמוך לביתו של מנהיג הזרם החרדי ליטאי הרב גרשון אדלשטיין. בתגובה פתחו גורמים בציבור החרדי בשורה של צעדים נגד המאפייה בהם החרמת מוצרי החברה והתנתקות זכייני החברה תוך מיתוג מחדש של הסניפים.

רקע
---

  
שגיאות פרמטריות בתבנית:להשלים   
פרמטרי חובה [ נושא ] חסרים 

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. חסר הסבר על ההשתמטות של החרדים ועל הפעילות של בר-לב לשיוויון בנטל.
באפריל 2023 מונה בר-לב ליו"ר הדירקטוריון של מאפיות אנג'ל, ירון אנג'ל מנכ"ל החברה נימק את המינוי בכך שלבר-לב יש ניסיון רב בניהול כפי שהראה שעה שעמד בראשות המשרד לביטחון הפנים. בר-לב התבטא נגד "ההפיכה המשטרית", בנוסף השתתף במספר מחאות.

ההפגנה והחרם
------------

  
שגיאות פרמטריות בתבנית:להשלים   
פרמטרי חובה [ נושא ] חסרים 

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. חסר פירוט של תמיכת הציבור הנושא בנטל במאפיות אנג׳ל.
ב-4 במאי 2023 צייץ בר-לב בחשבון הטוויטר שלו כי הוא משתתף בהפגנה הקוראת לשוויון בנטל מתחת לביתו של הרב גרשון אדלשטיין. הדבר עורר זעם רב בציבור החרדי. תוך זמן קצר נודע כי בחלק גדול מהציבור החרדי מתארגן חרם צרכנים ספונטני, החרם החל באותו יום תחת סיסמאות שונות, בין היתר הוכרז כי החרם ימשיך עד שבר-לב יפוטר מתפקידו במאפיות אנג'ל. עוד באותו שבוע החרם החריף ובוטלה הזמנה גדולה של לחם ומאפים להילולא השנתית בציון רבי שמעון בר יוחאי. חלק מזכייני החברה בעיקר בערים החרדיות כבני ברק וירושלים התנתקו מהרשת ומיתגו את הסניפים תחת שמות שונים, רבנים רבים בציבור הליטאי קראו להחרים את החברה גם רבנים מהציבור הספרדי ופוליטיקאים שונים הצטרפו לקריאה זו. מאפיות אנג'ל ניסו להתמודד עם החרם בדרכים שונות כדוגמת הסתרת לוגו החברה מהאריזות ומבצעי מחירי עלות, למרות זאת הניסיונות לא צלחו, סחורות גדולות נשארו ללא קונים, וערימות של סחורה הוצבו ברחובות לחלוקה.[דרוש מקור] לאחר סיום החרם נודע כי הוא פגע בהכנסות החברה באזורים חרדיים, אף שהכנסותיה הכוללות ורווחיה גדלו.

ההתנצלות וסיום החרם
-------------------

ב-4 ביוני, חודש לאחר תחילת החרם ומספר ימים לאחר פטירת הרב אדלשטיין, הגיעו בר-לב ומנכ"ל החברה ירון אנג'ל לניחום אבלים בבית הרב אדלשטיין ומסרו את התנצלותם במכתבים שבהם נכתב בין היתר כי לא הייתה כוונה לפגוע בכבוד התורה או להתריס, עוד התנצלו על ה"שתיקה" מצד החברה והתנערו ממעשים אלו. את ההתנצלות יזם נשיא המדינה יצחק הרצוג. המשפחה קיבלה את ההתנצלות והחרם פסק.

הערות שוליים
------------

1. ↑  אנה ברסקי, ‏עמר בר לב הצטלם בהפגנה - והחרדים מאיימים להחרים את החברה בראשותו, באתר מעריב אונליין, 4 במאי 2023
2. ↑  בר לב הפגין נגד הגרי"ג אדלשטיין: קריאות להחרים את ‘אנג’ל’, באתר חרדים10, ‏2023-05-04
3. ↑  נחשוני, קובי (2023-05-04). "גפני ודרעי קוראים לחרם על מאפיית אנג'ל בגלל עמר בר-לב". *Ynet*. נבדק ב-2024-04-05.
4. ↑  הרב שמואל אליהו קורא לחרם על אנג'ל: "מצווה", באתר סרוגים (בעברית)
5. ↑  החרם החרדי נגד מאפיית אנג'ל הצליח? "הייתה השפעה על הכנסות החברה" - וואלה! חדשות, באתר וואלה!, ‏2023-08-31;  
שלמה א. אðג'ל בע"מ - 2023 דוח חצי שðתי לתקופה של שישה חודשים שהסתיימה ביום 30 ביוðי, 2023, באתר "[[מאיה (הודעות לבורסה)|]]"
6. ↑  כיצד הוביל הנשיא הרצוג לסיום המשבר בין מאפיית אנג'ל לחרדים?, באתר www.maariv.co.il, ‏2023-06-04
7. ↑  אחרי החרם - אנג'ל התנצלה בפני החרדים: "מצטערים מעומק הלב" - וואלה! חדשות, באתר וואלה!, ‏2023-06-04